
Kada se uče jutarnji i večernji ***[zikr](https://pitajucene.com/search/zikr/questions/ "Pretraži pitanja o zikru")***?


* 
* 
* 
* 
* 
* 
* 

 
Kada se uče jutarnji i večernji zikr?

Vrijeme jutarnjeg i večernjeg zikra nije precizirano, zato nema smetnje učiti jutarnji ***[zikr](https://pitajucene.com/search/zikr/questions/ "Pretraži pitanja o zikru")*** prije ili nakon izlaska sunca, odnosno večernji prije ili poslije njegovog zalaska. Neki učenjaci smatraju da je jutarnji zikr bolje učiti prije izlaska sunca, a večernji prije njegovog zalaska, na osnovu ajeta: **“****…i veličaj Gospodara svoga i zahvaljuj Mu prije sunčeva izlaska i prije zalaska**.**”** (Kaf, 39.) Možda bi dokazivanje ovim ajetom i bilo jako da se on ne odnosi na ***[sabah](https://pitajucene.com/search/sabah/questions/ "Pretraži pitanja o sabah")*** i ikindija-namaz, a što bilježe Buharija i Muslim.


Ibnul-Kajjim smatra da je vrijeme jutarnjeg zikra između nastupa zore i izlaska sunca a večernjeg između ikindije i akšam-namaza. (Vidjeti: *Sahihul-vabilis-sajjib,* str. 165.) Isto ovo kaže ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")*** stim što smatra da nema smetnje učiti ovaj zikr i nakon tog vremena ako se ne prouči u njemu. Slično ovome kazali su šejh ***[Ibn Baz](https://pitajucene.com/search/Ibn+Baz/answers/ "Pretraži odgovore od šejh Ibn Baz")*** i stalni kolegij. (Vidjeti: *Fetaval-ledžnetid-daime,* 24/178.) Imam Sujuti smatra da je vrijeme jutarnjeg zikra od ponoći do podne-namaza, a večernjeg od podne-namaza do ponoći, (Vidjeti: *El-futuhatur-rabbanijje,* 3/73 od Ibn Allana.) a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


